SOLIDARITEIT ARBEIDSHOF - Jy en die RegJy en die Reg
Tuis › SOLIDARITEIT ARBEIDSHOF
Individuele en kollektiewe lede se sake word hanteer en dienste sluit konsultasies, merietebepalings, die opstel van opinies en hofstukke, die wisseling van pleitstukke, die ondersoek van mosie-aansoeke wat betwis word, dringende aansoeke en verhore in.
Sake wat namens lede hanteer word, behels onder meer afleggings, diskriminasie, outomatiese onbillike ontslag, hersieningsaansoeke, appèlle, kontrakbreuk, verklarende bevele en aansoeke om ʼn arbitrasiebevel ʼn hofbevel te maak.
Die afdeling hanteer ook die hersiening van onsuksesvolle arbitrasie-aangeleenthede en die verdediging van hersieningsaansoeke waar die nodige meriete bestaan. Sake en aangeleenthede wat nie tydens konsiliasie geskik kan word nie, word na die Arbeidshof-afdeling verwys. Alle arbitrasie-bevele waaraan die werkgewers nie voldoen nie word ook aan die Arbeidshof-afdeling oorhandig. Deur middel van ʼn aansoekprosedure word daar dan ʼn bevel aan die hof gemaak wat daartoe lei dat stappe teen die werkgewers gedoen kan word.
Sien ook Verskillende Sake, onder prosesse verskillende stappe wat geneem word vir verskillende sake.
Kontak die Arbeidshof-afdeling by 012 644 4381/4411/4433/4337.
Meld jou saak aan by Solidariteit Regsdienste.